Regime sloer oor droogte | Die Vryburger
Regime sloer oor droogte
Die ANC-regime haas hom uiters langsaam om die knellende droogte, wat reeds sedert verlede jaar in baie dele van die land voorkom, tot 'n nasionale ramp te verklaar nie.
Die departement van landbou, bosbou en vissery het darem kennis geneem van die parlement se besluit om 'n mosie goed te keur waarvolgens 'n debat gevoer moet word sodat die droogte tot 'n nasionale ramp verklaar kan word.
Die debat sal eers plaasvind tydens die volgende sitting van die parlement wat na verwagting in reses sal wees tot na die plaaslike verkiesingstryd in Augustus.
Die droogte is reeds in sewe van Suid-Afrika se nege provinsies tot 'n ramp verklaar.
Lesotho, Swaziland en Zimbabwe het ook ramptoestande verklaar. Die droogte is egter nog nie tot nasionale ramp in Suid-Afrika verklaar nie.
Alhoewel die ergste El Niño-weerverskynsel in twee dekades verby is volgens die Australiese Buro vir Meteorologie het dit 'n spoor van verwoesting in veral Suid-Afrika se somersaaigebiede, maar ook elders in die land tot gevolg gehad.
One thought on "Regime sloer oor droogte"
Manna May 31, 2016 at 5:52 am
Hulle ANC will boere van plase af hê. Daarom die vertragings taktiek. En op ou end gaan gewone man op straat daar onder lei. Wit en swart. Dit het tyd geword om van hulle ontslae te raak. Daarom moet almal wat stemreg het gaan stem en vir oposisie stem. Tog net nie vir Malema want die is nog erger as Zuma en sy regime.